Държавен вестник, бр. 40, 2014 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  40
за цялостния рисков профил на банката, до 
структурата за управление на риска по чл. 5, 
както и до становища на външни експерти.
(5) Управителният съвет (съветът на ди-
ректорите) и надзорният съвет осъществяват 
контрол върху цялостния процес на оповес-
тяване и комуникация.
Чл. 4. Банката осигурява достатъчно чо-
вешки и финансови ресурси за въвеждане на 
членовете на управителния съвет (съвета на 
директорите) и на надзорния съвет в задъл-
женията им.
Раздел II
Структура за управление на риска и комитет 
по риска
Чл. 5. (1) Като се придържат към принципа 
на пропорционалността, банките изграждат и 
поддържат структура за управление на риска, 
която е независима от оперативните звена и 
която има необходимите правомощия, статут, 
ресурси и адекватен достъп до надзорния съвет 
или съвета на директорите.
(2) Структурата за управление на риска 
обхваща системите, процесите, организаци-
онните звена и лицата, чиято основна цел е 
осъществяването на независимата от опера-
тивните звена функция по идентифициране, 
наблюдение и управление на поемания от 
банката риск.
(3) При управлението на риска в банката се 
осигурява идентифицирането, измерването и 
докладването на всички съществени рискове. 
Съответните отговорни лица, осъществяващи 
функции по управление на риска в банката, 
участват при изработването на стратегията за 
управление на риска, при вземането на всички 
решения, свързани с управлението на същест-
вени рискове, и са в състояние да представят 
пълен обзор на рисковете, на които е изложена 
или може да бъде изложена банката.
(4) Ръководителят на структурата за упра-
вление на риска в банката е независим висш 
ръководител с ясно определена отговорност. 
Когато естеството, мащабът и сложността на 
дейността на банката не оправдават наличие-
то на специално определено лице, друг висш 
служител на банката може да изпълнява и 
тази функция, при условие че не е налице 
конфликт на интереси.
(5) Лицето по ал. 4 може да докладва пряко 
на надзорния съвет или съвета на директорите 
независимо от висшия ръководен персонал и 
може да взема отношение, когато развитието 
на конкретен риск засяга или може да засегне 
банката. Това не освобождава надзорния съвет 
или управителния съвет (съвета на директо-
рите) от обичайните им отговорности.
(6) Ръководителят на структурата за упра-
вление на риска не може да бъде отстранен 
без предварително одобрение от надзорния 
съвет или членовете на съвета на директорите, 
които не са изпълнителни членове.
Чл. 6. (1) Всяка банка създава комитет по 
риска в зависимост от големината, вътрешната 
организация и естеството, мащаба и сложност­
та на дейността си. Банка с едностепенна 
система на управление задължително създава 
комитет по риска.
(2) В състава на комитета по риска могат 
да участват само членове на надзорния съвет 
или лица, които не са изпълнителни членове 
на съвета на директорите или на управител-
ния съвет.
(3) Лицата по ал. 2 притежават необходи-
мите знания, умения и експертен опит, за 
да наблюдават и да разбират стратегията и 
склонността към поемане на риск от банката.
(4) Комитетът по риска съветва надзорния 
съвет и управителния съвет (съвета на ди-
ректорите) във връзка с цялостната текуща 
и бъдеща стратегия по отношение на риска и 
склонността на банката към поемане на риск 
и подпомага контрола върху изпълнението є 
от висшия ръководен персонал. Надзорният 
съвет и управителният съвет (съветът на ди-
ректорите) носят отговорност по отношение 
на управлението и контрола на рисковете.
(5) Комитетът по риска независимо от 
комитета по възнагражденията проверява 
дали стимулите, определяни от системата 
за възнагражденията, отчитат рисковете, ка-
питала, ликвидността, както и вероятността 
за реализиране на планираните приходи и 
разпределението им във времето.
(6) Комитетът по риска представя на над-
зорния съвет или управителния съвет (съвета 
на директорите) предложения за коригиране на 
ценообразуването на продуктите на банката, 
когато цената не е адекватно отражение на 
модела на стопанска дейност и на стратегията 
по отношение на риска.
Г л а в а  т р е т а
ИЗИСКВАНИЯ И КРИТЕРИИ ЗА ТРЕТИ-
РАНЕТО НА ОТДЕЛНИТЕ КАТЕГОРИИ 
РИСК
Раздел I
Кредитен риск и риск от контрагента
Чл. 7. (1) Кредитната дейност на банката 
се основава на разумни и ясно определени 
критерии, като процесът по одобряване, из-
менение, подновяване и рефинансиране на 
кредити е ясно дефиниран.
(2) Банката разполага с вътрешни правила 
и процедури за оценка на кредитния риск, 
свързан със:
1. индивидуални длъжници;
2. експозиции под формата на ценни книжа;
3. експозиции под формата на секюрити-
зиращи позиции; както и
4. целия кредитен портфейл.
(3) Банката използва ефективни системи 
за текущото администриране и наблюдение 
на различните портфейли и експозиции към 
кредитен риск, включително с цел установя-